CELEX: 62015TN0176
Language: mt
Date: 2015-04-10 00:00:00
Title: Kawża T-176/15: Rikors ippreżentat fl-10 ta’ April 2015 – Golparvar vs Il-Kunsill

6.7.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 221/22
            
         Rikors ippreżentat fl-10 ta’ April 2015 – Golparvar vs Il-Kunsill
   (Kawża T-176/15)
   (2015/C 221/32)
   Lingwa tal-kawża: l-Ingliż
   
      Partijiet
   
   
      Rikorrent: Gholam Hossein Golparvar (Teheran, l-Iran) (rappreżentanti: M. Taher, Solicitor, T. de la Mare u R. Blakeley, Barristers)
   
      Konvenut: Il-Kunsill tal-Unjoni Ewropea
   
      Talbiet
   
   
               —
            
            
               tannulla d-Deċiżjoni tal-Kunsill (PESK) 2015/236, tat-12 ta’ Frar 2015, li temenda d-Deċiżjoni 2010/413/PESK dwar miżuri restrittivi kontra l-Iran sa fejn hija tapplika għar-rikorrent,
            
         
               —
            
            
               tannulla r-Regolament ta’ Implimentazzjoni tal-Kunsill (UE) 2015/230, tat-12 ta’ Frar 2015, li jimplimenta r-Regolament (UE) Nru 267/2012 dwar miżuri restrittivi kontra l-Iran sa fejn huwa japplika għar-rikorrent,
            
         
               —
            
            
               tikkundanna lill-Kunsill iħallas lir-rikorrent is-somma ta’ EUR 50  000 bħala danni, u
            
         
               —
            
            
               tikkundanna lill-Kunsill iħallas l-ispejjeż sostnuti mir-rikorrent.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka tmien motivi.
   
               1.
            
            
               L-ewwel motiv ibbażat fuq żball manifest ta’ evalwazzjoni
               
                           —
                        
                        
                           Minħabba t-twaqqif komplet tal-attivitajiet tiegħu (li ma huwiex ikkontestat) ir-rikorrent ma jissodisfa l-ebda wieħed mill-kriterji ta’ inklużjoni, u l-espożizzjoni tal-motivi tal-Kunsill (li ma tikkontestax l-irtirar tiegħu) hija fattwalment żbaljata, b’tali mod li l-Kunsill wettaq żball manifest ta’ evalwazzjoni meta inkluda mill-ġdid lir-rikorrent fil-lista.
                        
                     
         
               2.
            
            
               It-tieni motiv ibbażat fuq ksur tad-drittijiet proċedurali tar-rikorrent, kif ukoll tad-drittijiet tiegħu tad-difiża
               
                           —
                        
                        
                           Il-Kunsill kiser id-drittijiet proċedurali tar-rikorrent u d-drittijiet tiegħu tad-difiża billi naqas milli jieħu inkunsiderazzjoni l-osservazzjonijiet u l-provi sottomessi mir-rikorrent li jistabbilixxu biċ-ċar it-twaqqif komplet tal-attivitajiet professjonali tiegħu.
                        
                     
         
               3.
            
            
               It-tielet motiv ibbażat fuq ksur tal-Artikolu 266 TFUE
               
                           —
                        
                        
                           Il-Kunsill ipprova jinkludi mill-ġdid fil-lista lir-rikorrent abbażi ta’ essenzjalment l-istess metodoloġija legali u l-istess provi li huwa uża għall-ewwel inklużjoni fil-lista, azzjoni li ġiet annullata mill-Qorti Ġenerali.
                        
                     
         
               4.
            
            
               Ir-raba’ motiv ibbażat fuq ksur tal-prinċipju tal-awtorità ta’ res judicata
               
               
                           —
                        
                        
                           L-inklużjoni mill-ġdid tar-rikorrent fil-lista tikkostitwixxi użu ħażin ta’ proċedura u tikser il-prinċipji ta’ res judicata u/jew ta’ ċertezza legali u/jew ta’ finalità.
                        
                     
         
               5.
            
            
               Il-ħames motiv ibbażat fuq ksur ta’, inter alia, il-prinċipju ta’ effettività u tad-dritt għal protezzjoni ġudizzjarja effettiva
               
                           —
                        
                        
                           L-inklużjoni mill-ġdid tar-rikorrent fil-lista tikser il-prinċipju ta’ effettività u d-dritt għal protezzjoni ġudizzjarja effettiva, id-drittijiet tiegħu taħt l-Artikolu 47 tal-Karta tad-Drittijiet Fundamentali tal-Unjoni (il-“Karta”) u/jew l-Artikolu 6 u l-Artikolu 13 KEDB
                        
                     
         
               6.
            
            
               Is-sitt motiv ibbażat fuq ksur tad-dritt għal amministrazzjoni tajba
               
                           —
                        
                        
                           L-inklużjoni mill-ġdid tar-rikorrent fil-lista tikkostitwixxi użu ħażin ta’ poter u/jew tikser id-dritt tiegħu għal amministrazzjoni tajba, hekk kif huwa protett taħt l-Artikolu 41 tal-Karta.
                        
                     
         
               7.
            
            
               Is-seba’ motiv ibbażat fuq ksur tad-drittijiet tar-rikorrent taħt l-Artikoli 7 u 17 tal-Karta u/jew l-Artikolu 8 KEDB u l-Artikolu 1 tal-Ewwel Protokoll tal-KEDB u/jew il-prinċipju ta’ proporzjonalità.
               
                           —
                        
                        
                           L-inklużjoni mill-ġdid tar-rikorrent fil-lista tikser id-drittijiet fundamentali tiegħu ta’ rispett għar-reputazzjoni tiegħu u ta’ tgawdija paċifika tal-proprjetà tiegħu, kif ukoll il-prinċipju ta’ proporzjonalità
                        
                     
         
               8.
            
            
               It-tmien motiv ibbażat fuq l-illegalità tal-inklużjoni mill-ġdid tar-rikorrent fil-lista
               
                           —
                        
                        
                           L-inklużjoni mill-ġdid tar-rikorrent fil-lista hija, f’kull każ, ibbażata fuq il-preżunta legalità tal-miżuri restrittivi imposti fuq il-kumpannija tat-trasport marittimu tar-Repubblika Iżlamika tal-Iran (iktar ’il quddiem, l-“IRISL”), iżda tali miżuri tal-IRISL huma illegali (għar-raġunijiet imressqa mill-IRISL, li jsir riferiment għalihom) b’tali mod li l-miżuri meħuda kontra r-rikorrent għandhom jiġu annullati.